CELEX: 32017D0888
Language: mt
Date: 2017-05-22 00:00:00
Title: Deċiżjoni ta' Implimentazzjoni tal-Kummissjoni (UE) 2017/888 tat-22 ta' Mejju 2017 li temenda d-Deċiżjoni 2003/467/KE fir-rigward tal-istatus ħieles mit-tuberkolożi tar-reġjun tal-Umbria fl-Italja u tal-istatus ħieles mil-lewkożi enzootika bovina tal-Polonja, li temenda d-Deċiżjoni 2004/558/KE fir-rigward tal-istatus ħieles mir-riinotrakeite bovina infettiva tal-Ġermanja, u li temenda d-Deċiżjoni 2008/185/KE fir-rigward tal-istatus ħieles mill-marda ta' Aujeszky ta' ċerti reġjuni tal-Polonja u l-approvazzjoni tal-programm ta' eradikazzjoni għall-marda ta' Aujeszky għar-reġjun tal-Veneto fl-Italja (notifikata bid-dokument C(2017) 3239) (Test b'rilevanza għaż-ŻEE. )

24.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 135/27
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/888
   tat-22 ta' Mejju 2017
   li temenda d-Deċiżjoni 2003/467/KE fir-rigward tal-istatus ħieles mit-tuberkolożi tar-reġjun tal-Umbria fl-Italja u tal-istatus ħieles mil-lewkożi enzootika bovina tal-Polonja, li temenda d-Deċiżjoni 2004/558/KE fir-rigward tal-istatus ħieles mir-riinotrakeite bovina infettiva tal-Ġermanja, u li temenda d-Deċiżjoni 2008/185/KE fir-rigward tal-istatus ħieles mill-marda ta' Aujeszky ta' ċerti reġjuni tal-Polonja u l-approvazzjoni tal-programm ta' eradikazzjoni għall-marda ta' Aujeszky għar-reġjun tal-Veneto fl-Italja
   
      
         (notifikata bid-dokument C(2017) 3239)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964, dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari l-Artikolu 9(2) u 10(2), u l-paragrafu 4 tal-Anness A.I u t-Taqsima E tal-Kapitolu I tal-Anness D tagħha,
   Billi:
   
               (1)
            
            
               Id-Direttiva 64/432/KEE tistipula regoli għall-kummerċ fi ħdan l-Unjoni ta' annimali bovini u porċini, u l-kundizzjonijiet li permezz tagħhom Stat Membru jew reġjun tiegħu jista' jiġi ddikjarat uffiċjalment ħieles mit-tuberkulożi jew uffiċjalment ħieles mil-lewkożi enzootika bovina fir-rigward tal-merħliet bovini.
            
         
               (2)
            
            
               Id-Deċiżjoni tal-Kummissjoni 2003/467/KE (2) tistipula li r-reġjuni tal-Istati Membri elenkati fil-Kapitolu 2 tal-Anness I tagħha jiġu ddikjarati uffiċjalment ħielsa mit-tuberkulożi fir-rigward tal-merħliet bovini. L-Italja ressqet quddiem il-Kummissjoni dokumentazzjoni li turi li r-reġjun tal-Umbria jikkonforma mal-kundizzjonijiet stabbiliti fid-Direttiva 64/432/KEE biex ikun rikonoxxut bħala reġjun uffiċjalment ħieles mit-tuberkulożi fir-rigward tal-merħliet bovini. Konsegwentement, ir-reġjun tal-Umbria għandu jiġi elenkat fil-Kapitolu 2 tal-Anness I tad-Deċiżjoni 2003/467/KE. L-Anness I tad-Deċiżjoni 2003/467/KE għandu għalhekk jiġi emendat skont dan.
            
         
               (3)
            
            
               Barra minn hekk, id-Deċiżjoni 2003/467/KE tipprevedi li l-Istati Membri u r-reġjuni tagħhom elenkati fil-Kapitoli 1 u 2 tal-Anness III tagħha jiġu ddikjarati uffiċjalment ħielsa mil-lewkożi enzootika bovina fir-rigward ta' merħliet bovini. Ir-reġjuni kollha tal-Polonja, bl-eċċezzjoni ta' disa' povjati tal-provinċja ta' Zachodniopomorskie, bħalissa huma elenkati f'dik id-Deċiżjoni bħala reġjuni uffiċjalment ħielsa mil-lewkożi enzootika bovina. Il-Polonja issa ressqet dokumentazzjoni lill-Kummissjoni li turi li dawn id-disa' povjati li baqa' jikkonformaw mal-kundizzjonijiet stabbiliti fid-Direttiva 64/432/KEE biex b'hekk titqies bħala uffiċjalment ħielsa mil-lewkożi enzootika bovina fir-rigward tal-merħliet bovini. Għaldaqstant, il-Polonja applikat biex it-territorju kollu tagħha jiġi rikonoxxut bħala uffiċjalment ħieles mil-lewkożi enzootika bovina.
            
         
               (4)
            
            
               Għalhekk, il-Polonja għandha tiġi elenkata bħala Stat Membru ħieles mil-lewkożi bovina enzootika fil-Kapitolu 1 tal-Anness III tad-Deċiżjoni 2003/467/KE, u l-entrata għal dak l-Istat Membru fil-Kapitolu 2 ta' dak l-Anness għandha titħassar. L-Anness III tad-Deċiżjoni 2003/467/KE għandu għalhekk, jiġi emendat skont dan.
            
         
               (5)
            
            
               L-Artikolu 9 tad-Direttiva 64/432/KEE jipprevedi li Stat Membru li għandu programm nazzjonali obbligatorju ta' kontroll għar-rinotrakeite bovina infettiva jew għall-marda ta' Aujeszky jista' jippreżenta l-programm tiegħu lill-Kummissjoni għall-approvazzjoni. Jipprevedi wkoll li jistgħu jkunu meħtieġa garanziji addizzjonali għall-kummerċ intra-Unjoni ta' annimali bovini u porċini.
            
         
               (6)
            
            
               L-Artikolu 10 tad-Direttiva 64/432/KEE jipprevedi li meta Stat Membru jqis li t-territorju tiegħu, jew parti minnu, ikun ħieles mir-rinotrakeite bovina infettiva jew mill-marda ta' Aujeszky, dan għandu jippreżenta d-dokumentazzjoni ta' sostenn xierqa lill-Kummissjoni. Jipprevedi wkoll li jistgħu jkunu meħtieġa garanziji addizzjonali għall-kummerċ intra-Unjoni ta' annimali bovini u porċini.
            
         
               (7)
            
            
               Id-Deċiżjoni tal-Kummissjoni 2004/558/KE (3) tapprova l-programmi għall-kontroll u l-qerda tar-rinotrakeite bovina infettiva kkawżata mill-herpesvirus bovin tat-tip 1 (BHV1) ippreżentati mill-Istati Membri elenkati fl-Anness I tagħha għar-reġjuni ta' dawk l-Istati Membri elenkati f'dak l-Anness u li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 9 tad-Direttiva 64/432/KEE. Barra minn hekk, l-Anness II tad-Deċiżjoni 2004/558/KE jelenka r-reġjuni tal-Istati Membri li huma meqjusa bħala ħielsa mill-BHV1 u li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 10 tad-Direttiva 64/432/KEE.
            
         
               (8)
            
            
               Bħalissa r-Regierungsbezirke ta' Cologne u Düsseldorf tal-Istat Federali tat-Tramuntana tar-Renu-Westfalja huma elenkati fl-Anness I tad-Deċiżjoni 2004/558/KE. Dawn iż-żewġ reġjuni huma l-aħħar reġjuni tal-Ġermanja li fadal li għadhom ma ġewx rikonoxxuti bħala li huma ħielsa mill-BHV1.
            
         
               (9)
            
            
               Il-Ġermanja issa ppreżentat id-dokumentazzjoni ta' sostenn lill-Kummissjoni sabiex ir-Regierungsbezirke ta' Cologne u Düsseldorf jiġu kkunsidrati bħala ħielsa mill-BHV1. Konsegwentement, il-Ġermanja applikat biex it-territorju sħiħ tagħha jiġi kkunsidrat bħala ħieles mill-BHV1, u biex il-garanziji addizzjonali għar-rinotrakeite bovina infettiva japplikaw għalih f'konformità mal-Artikolu 10 tad-Direttiva 64/432/KEE.
            
         
               (10)
            
            
               Wara l-evalwazzjoni tad-dokumentazzjoni ta' sostenn imressqa mill-Ġermanja, ir-Regierungsbezirke ta' Cologne u Düsseldorf ma għandhiex tibqa' elenkata fl-Anness I tad-Deċiżjoni 2004/558/KE, u l-entrata għall-Ġermanja fl-Anness II tagħha għandha tiġi emendata sabiex ikopri r-reġjuni kollha ta' dak l-Istat Membru. L-Annessi I u II tad-Deċiżjoni 2004/558/KE għandhom għalhekk jiġu emendati skont dan.
            
         
               (11)
            
            
               Id-Deċiżjoni tal-Kummissjoni 2008/185/KE (4) tistabbilixxi garanziji addizzjonali għall-movimenti tal-annimali porċini bejn Stat Membru u ieħor. Dawk il-garanziji huma marbuta mal-klassifikazzjoni tal-Istati Membri skont l-istatus tagħhom tal-mard għall-marda ta' Aujeszky. L-Anness I tad-Deċiżjoni 2008/185/KE jelenka l-Istati Membri jew ir-reġjuni tagħhom li huma ħielsa mill-marda ta' Aujeszky u fejn it-tilqim huwa pprojbit, u l-Anness II tagħha jelenka l-Istati Membri jew ir-reġjuni tagħhom fejn il-programmi ta' kontroll nazzjonali approvati għall-eradikazzjoni tal-marda Aujeszky huma fis-seħħ.
            
         
               (12)
            
            
               L-Italja ssottomettiet lill-Kummissjoni dokumentazzjoni ta' sostenn għall-approvazzjoni tal-programm ta' kontroll tagħha għall-eradikazzjoni tal-marda ta' Aujeszky għar-reġjun tal-Veneto, u biex dak ir-reġjun jiġi elenkat b'mod dovut fl-Anness II tad-Deċiżjoni 2008/185/KE. Wara l-evalwazzjoni tad-dokumentazzjoni ta' sostenn ippreżentata mill-Italja, ir-reġjun tal-Veneto għandu jiġi elenkat fl-Anness II tad-Deċiżjoni 2008/185/KE. L-Anness II tad-Deċiżjoni 2008/185/KE għandu għalhekk jiġi emendat skont dan.
            
         
               (13)
            
            
               Bħalissa t-territorju kollu tal-Polonja huwa elenkat fl-Anness II tad-Deċiżjoni 2008/185/KE. Il-Polonja issa ressqet lill-Kummissjoni d-dokumentazzjoni ta' sostenn biex ir-reġjuni ta' augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski u Suwałki jiġu kkunsidrati bħala ħielsa mill-marda ta' Aujeszky, u biex dawk ir-reġjuni jkunu debitament elenkati fl-Anness I tad-Deċiżjoni 2008/185/KE. B'segwitu għall-evalwazzjoni ta' dik id-dokumentazzjoni ta' sostenn, dawn ir-reġjuni m'għandhomx jibqgħu elenkati fl-Anness II tad-Deċiżjoni 2008/185/KE, iżda minflok għandhom jiġu elenkati fl-Anness I tagħha. L-Annessi I u II tad-Deċiżjoni 2008/185/KE għandhom għalhekk jiġu emendati skont dan.
            
         
               (14)
            
            
               Id-Deċiżjonijiet 2003/467/KE, 2004/558/KE u 2008/185/KE għandhom għalhekk jiġu emendati skont dan.
            
         
               (15)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Annessi I u III tad-Deċiżjoni 2003/467/KE huma emendati skont l-Anness I ta' din id-Deċiżjoni.
   Artikolu 2
   L-Annessi I u II tad-Deċiżjoni 2004/558/KE huma emendati skont l-Anness II ta' din id-Deċiżjoni.
   Artikolu 3
   L-Annessi I u II tad-Deċiżjoni 2008/185/KE huma emendati skont l-Anness III ta' din id-Deċiżjoni.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, it-22 ta' Mejju 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkulożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      (3)  Id-Deċiżjoni tal-Kummissjoni 2004/558/KE tal-15 ta' Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri (ĠU L 249, 23.7.2004, p. 20).
   
      (4)  Id-Deċiżjoni tal-Kummissjoni 2008/185/KE tal-21 ta' Frar 2008 dwar garanziji addizzjonali f'kummerċ intra-Komunitarju tal-majjal rigward il-marda ta' Aujeszky, u kriterji sabiex jipprovdu informazzjoni dwar din il-marda (ĠU L 59, 4.3.2008, p. 19).
   
      ANNESS I
      L-Annessi I u III tad-Deċiżjoni 2003/467/KE huma emendati kif ġej:
      
                  (1)
               
               
                  Fl-Anness I, il-Kapitolu 2, l-entrata tal-Italja tiġi sostitwita b'dan li ġej:
                  “Fl-Italja:
                  
                              —
                           
                           
                              Ir-Reġjun tal-Abruzzo: Il-Provinċja ta' Pescara,
                           
                        
                              —
                           
                           
                              Il-Provinċja ta' Bolzano,
                           
                        
                              —
                           
                           
                              Ir-Reġjun tal-Emilja-Romanja,
                           
                        
                              —
                           
                           
                              Ir-Reġjun ta' Friuli-Venezia Giulia,
                           
                        
                              —
                           
                           
                              Ir-Reġjun tal-Lazio: Il-Provinċji ta' Rieti, Viterbo,
                           
                        
                              —
                           
                           
                              Ir-Reġjun tal-Liguria,
                           
                        
                              —
                           
                           
                              Ir-Reġjun tal-Lombardija,
                           
                        
                              —
                           
                           
                              Ir-Reġjun tal-Marche: Il-Provinċji ta' Ancona, Ascoli Piceno, Fermo, Pesaro-Urbino,
                           
                        
                              —
                           
                           
                              Ir-Reġjun tal-Pjemonte,
                           
                        
                              —
                           
                           
                              Ir-Reġjun ta' Sardenja: Il-Provinċji ta' Cagliari, Medio-Campidano, Ogliastra, Olbia-Tempio, Oristano,
                           
                        
                              —
                           
                           
                              Ir-Reġjun tat-Toskana,
                           
                        
                              —
                           
                           
                              Il-Provinċja ta' Trento,
                           
                        
                              —
                           
                           
                              Ir-Reġjun tal-Umbrija,
                           
                        
                              —
                           
                           
                              Ir-Reġjun tal-Veneto.”
                           
                        
            
                  (2)
               
               
                  L-Anness III huwa emendat kif ġej:
                  
                              (a)
                           
                           
                              Il-Kapitolu 1 jinbidel b'dan li ġej:
                              
                                 “KAPITOLU 1
                              
                              
                                 Stati Membri uffiċjalment ħielsa mil-lewkożi enzootika bovina
                              
                              
                                          Kodiċi ISO
                                       
                                       
                                          Stat Membru
                                       
                                    
                                          BE
                                       
                                       
                                          Il-Belġju
                                       
                                    
                                          CZ
                                       
                                       
                                          Ir-Repubblika Ċeka
                                       
                                    
                                          DK
                                       
                                       
                                          Id-Danimarka
                                       
                                    
                                          DE
                                       
                                       
                                          Il-Ġermanja
                                       
                                    
                                          EE
                                       
                                       
                                          L-Estonja
                                       
                                    
                                          IE
                                       
                                       
                                          L-Irlanda
                                       
                                    
                                          ES
                                       
                                       
                                          Spanja
                                       
                                    
                                          CY
                                       
                                       
                                          Ċipru
                                       
                                    
                                          LV
                                       
                                       
                                          Il-Latvja
                                       
                                    
                                          LT
                                       
                                       
                                          Il-Litwanja
                                       
                                    
                                          LU
                                       
                                       
                                          Il-Lussemburgu
                                       
                                    
                                          NL
                                       
                                       
                                          In-Netherlands
                                       
                                    
                                          AT
                                       
                                       
                                          L-Awstrija
                                       
                                    
                                          PL
                                       
                                       
                                          Il-Polonja
                                       
                                    
                                          SI
                                       
                                       
                                          Is-Slovenja
                                       
                                    
                                          SK
                                       
                                       
                                          Is-Slovakkja
                                       
                                    
                                          FI
                                       
                                       
                                          Il-Finlandja
                                       
                                    
                                          SE
                                       
                                       
                                          L-Iżvezja
                                       
                                    
                                          UK
                                       
                                       
                                          Ir-Renju Unit”
                                       
                                    
                        
                              (b)
                           
                           
                              fil-Kapitolu 2, l-entrata għall-Polonja titħassar bis-sħiħ.
                           
                        
            
   
      ANNESS II
      L-Annessi I u II tad-Deċiżjoni 2004/558/KE jinbidlu b'dan li ġej:
      “
            ANNESS I
            
                        L-Istati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 9 tad-Direttiva 64/432/KEE
                     
                  
                        Il-Belġju
                     
                     
                        Ir-reġjuni kollha
                     
                  
                        Ir-Repubblika Ċeka
                     
                     
                        Ir-reġjuni kollha
                     
                  
                        L-Italja
                     
                     
                        Ir-Reġjun ta' Friuli-Venezia Giulia
                        Il-Provinċja Awtonoma ta' Trento
                     
                  
                        Il-Lussemburgu
                     
                     
                        Ir-reġjuni kollha
                     
                  
         
            ANNESS II
            
                        L-Istati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 10 tad-Direttiva 64/432/KEE
                     
                  
                        Id-Danimarka
                     
                     
                        Ir-reġjuni kollha
                     
                  
                        Il-Ġermanja
                     
                     
                        Ir-reġjuni kollha
                     
                  
                        L-Italja
                     
                     
                        Ir-Reġjun ta' Valle d'Aosta
                        Il-Provinċja Awtonoma ta' Bolzano
                     
                  
                        L-Awstrija
                     
                     
                        Ir-reġjuni kollha
                     
                  
                        Il-Finlandja
                     
                     
                        Ir-reġjuni kollha
                     
                  
                        L-Iżvezja
                     
                     
                        Ir-reġjuni kollha
                     
                  
                        Ir-Renju Unit
                     
                     
                        Il-Jersey
                     
                  ”
   
   
      ANNESS III
      L-Annessi I u II tad-Deċiżjoni 2008/185/KE jinbidlu b'dan li ġej:
      “
            ANNESS I
            
               L-Istati Membri jew ir-reġjuni tagħhom li huma ħielsa mill-marda ta' Aujeszky u fejn huwa pprojbit it-tilqim
            
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        BE
                     
                     
                        Il-Belġju
                     
                     
                        Ir-reġjuni kollha
                     
                  
                        CZ
                     
                     
                        Ir-Repubblika Ċeka
                     
                     
                        Ir-reġjuni kollha
                     
                  
                        DK
                     
                     
                        Id-Danimarka
                     
                     
                        Ir-reġjuni kollha
                     
                  
                        DE
                     
                     
                        Il-Ġermanja
                     
                     
                        Ir-reġjuni kollha
                     
                  
                        IE
                     
                     
                        L-Irlanda
                     
                     
                        Ir-reġjuni kollha
                     
                  
                        FR
                     
                     
                        Franza
                     
                     
                        Id-dipartimenti ta' Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        L-Italja
                     
                     
                        Il-Provinċja Awtonoma ta' Bolzano
                     
                  
                        CY
                     
                     
                        Ċipru
                     
                     
                        Ir-reġjuni kollha
                     
                  
                        LU
                     
                     
                        Il-Lussemburgu
                     
                     
                        Ir-reġjuni kollha
                     
                  
                        HU
                     
                     
                        L-Ungerija
                     
                     
                        Ir-reġjuni kollha
                     
                  
                        NL
                     
                     
                        In-Netherlands
                     
                     
                        Ir-reġjuni kollha
                     
                  
                        AT
                     
                     
                        L-Awstrija
                     
                     
                        Ir-reġjuni kollha
                     
                  
                        PL
                     
                     
                        Il-Polonja
                     
                     
                        Ir-reġjuni amministrattivi (powiaty) li ġejjin fil-provinċja ta' poslaskie: augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                     
                  
                        SI
                     
                     
                        Is-Slovenja
                     
                     
                        Ir-reġjuni kollha
                     
                  
                        SK
                     
                     
                        Is-Slovakkja
                     
                     
                        Ir-reġjuni kollha
                     
                  
                        FI
                     
                     
                        Il-Finlandja
                     
                     
                        Ir-reġjuni kollha
                     
                  
                        SE
                     
                     
                        L-Iżvezja
                     
                     
                        Ir-reġjuni kollha
                     
                  
                        UK
                     
                     
                        Ir-Renju Unit
                     
                     
                        Ir-reġjuni kollha
                     
                  
         
            ANNESS II
            
               L-Istati Membri jew reġjuni tagħhom fejn hemm fis-seħħ programmi nazzjonali ta' kontroll approvati għall-qerda tal-marda ta' Aujeszky
            
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        ES
                     
                     
                        Spanja
                     
                     
                        Ir-reġjuni kollha
                     
                  
                        IT
                     
                     
                        L-Italja
                     
                     
                        Ir-Reġjun ta' Friuli-Venezia Giulia
                        Ir-Reġjun tal-Veneto
                     
                  
                        LT
                     
                     
                        Il-Litwanja
                     
                     
                        Ir-reġjuni kollha
                     
                  
                        PL
                     
                     
                        Il-Polonja
                     
                     
                        Il-provinċja ta' dolnośląskie: ir-reġjuni amministrattivi kollha;
                        Il-provinċja ta' kujawsko-pomorskie: ir-reġjuni amministrattivi kollha;
                        Il-provinċja ta' lubelskie: ir-reġjuni amministrattivi kollha;
                        Il-provinċja ta' lubuskie: ir-reġjuni amministrattivi kollha;
                        Il-provinċja ta' łódzkie: ir-reġjuni amministrattivi kollha;
                        Il-provinċja ta' małopolskie: ir-reġjuni amministrattivi kollha;
                        Il-provinċja ta' mazowieckie: ir-reġjuni amministrattivi kollha;
                        Il-provinċja ta' opolskie: ir-reġjuni amministrattivi kollha;
                        Il-provinċja ta' podkarpackie: ir-reġjuni amministrattivi kollha;
                        Ir-reġjuni amministrattivi (powiaty) li ġejjin fil-provinċja ta' podlaskie: grajewski, kolneński, łomżyński, Łomża, wysokomazowiecki, zambrowski.
                        Il-provinċja ta' pomorskie: ir-reġjuni amministrattivi kollha;
                        Il-provinċja ta' śląskie: ir-reġjuni amministrattivi kollha;
                        Il-provinċja ta' świętokrzyskie: ir-reġjuni amministrattivi kollha;
                        Il-provinċja ta' warmińsko-mazurskie: ir-reġjuni amministrattivi kollha;
                        Il-provinċja ta' wielkopolskie: ir-reġjuni amministrattivi kollha;
                        Il-provinċja ta' zachodniopomorskie: ir-reġjuni amministrattivi kollha.
                     
                  ”